ITEL ทุกหน่วยธุรกิจหนุนผลงานปี 61 เติบโตสูงแนะซื้อเป้า 7.20 บ.
ITEL ทุกหน่วยธุรกิจหนุนผลงานปี 61 เติบโตสูงแนะซื้อเป้า 7.20 บ.
23 พ.ย. 2560

บล.บัวหลวง ระบุในบทวิเคราะห์วันนี้(23พ.ย.) ว่า  บริษัท อินเตอร์ลิ้งค์ เทเลคอม จำกัด (มหาชน) หรือ ITEL ยังคงชื่นชอบและมีมุมมองเชิงบวกมากขึ้น หลังจากที่บริษัทรายงานผลประกอบการไตรมาส 3/60 กำไรที่ 28 ล้านบาท เติบโต 40%เทียบช่วงเดียวกันของปีก่อน และ 13%เทียบไตรมาสก่อนหน้า เติบโตตามคาดคงคำแนะนำ ซื้อ ราคาเป้าหมาย 7.20 บาท ปัจจุบันหุ้นเทรด PEG 0.75 เท่า เมื่อเทียบกับการเติบโตเฉลี่ย 60%/ปี 2016-18 (CAGR)
คาดต่อจากนี้ ทุกหน่วยธุรกิจที่จะสร้างผลตอบแทนอย่างเต็มที่ ตั้งแต่ 1) ธุรกิจ Data service ที่จะเริ่มรับรู้รายได้ลูกค้า corporate ซึ่งได้เชื่อมโครงข่ายไปถึงลูกค้าพร้อมรับรู้รายได้ 2) งานอินเตอร์เน็ตชายขอบที่บริษัทชนะประมูลมาก่อนหน้านี้ คาดจะเร่งทำงานรับรู้รายได้ตั้งแต่ ไตรมาส 4 /60 ไปจนถึงปีหน้า 3) คาด Data center แห่งใหม่จะเริ่มรับรู้รายได้ตั้งแต่ปลายปีนี้ และรับรู้ปีหน้าแบบเต็มปี ซึ่งจะเป็นอีกปัจจัยขับเคลื่อนผลประกอบการในปี 2018 ให้เติบโตสูงอย่างต่อเนื่อง